IS EK GEREGTIG OP ‘N DEEL VAN MY MAN / VROU SE PENSIOEN NA EGSKEIDING? | Jansens Egskeiding Forum
You are here: Home / IS EK GEREGTIG OP ‘N DEEL VAN MY MAN / VROU SE PENSIOEN NA EGSKEIDING?
Anoniem: As ek skei, moet ek aanspraak maak op my eggenote se pensioen of word dit deur die Hof aan my toegeken?
Kragtens Artikel 7 (8) van die Wet op Egskeidings kan ‘n Hof ‘n bevel toestaan in terme waarvan ‘n gedeelte van ‘n lid se pensioenbelang aan ‘n nie-lid (u) toegeken word SLEGS indien u:
Getroud is binne gemeenskap van goed getroud en geregtig op 50% van u en u eggenote se gemeenskaplike boedel vanaf datum van huweliksluiting tot datum van egskeiding; of
Getroud is buite gemeenskap van goed met insluiting van die aanwasbedeling:- Hier is u ingevolg u voorhuwelikse kontrak geregtig op die verskil in die aanwas van u en u eggenote se onderskeie boedels, welke aanwas uitsluitlik deur 50% van u eggenote se pensioenbelang verteenwoordig word.
Maak dus seker u eis daarvoor. Dit word nie outomaties toegeken nie.
Posted in Egskeiding, Verdeling van Bates, Voor egskeiding Tagged aanwasbedeling, binne gemeenskap van goed, Divorce, divorce attorney, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsbevel, huwelik, Jacques Jansen, pensioen, pensioenbelang, skei
Tersia Jacobs October 20, 2014 at 9:33 am | Permalink
Wat ‘n fantastiese “site” – ek kon al my antwoorde gekry het en so maklik en dan die belangrikste sonder dat dit geld gekos het. Wie Jacques Jansen is weet ek nie, maar ek wil dit sê:- BAIE DANKIE.
Marius Victor October 24, 2014 at 8:50 am | Permalink
Baie dankie vir die gawe woorde, op die ou end is geregtigheid tog waarna ons streef!
Marius Victor October 24, 2014 at 8:54 am | Permalink
Buite gemeenskap van goedere met die uitsluiting van die aanwasbedeling behels dat elkeen sy eie boedel behou. Daar is geen gemeenskaplike boedel om te verdeel nie en dit wat u ingebring het in die huwelik en opgebou het oor die jaar en ’n half wat u getroud was, is uiteraard dit waarmee u daaruit sal stap.
U sal wel onderhoud van u man kan eis, maar soos u tereg daarop wys, sal dit bloot rehabiliterend van aard en tydelik wees. U kan ’n aansoek om vir tussentydse onderhoud bring, maar hierdie kan eers gebeur nadat dagvaarding in die hoofsaak uitgereik is.
Met die huis wat in u man se naam geregistreer is, is hy die alleeneienaar daarvan en kan hy ongelukkig daarmee maak soos hy goeddink.
Die skikkingsproses is redelik eenvoudig. Die eenparty kom met ’n voorstel na vore en die ander oorweeg dit. As daar iets is wat u ongelukkig maak kan u ’n alternatiewe voorstel doen en kan die proses so heen-en-weer gaan totdat daar konsensus bereik word. Hierdie skikkingsakte vorm dan die basis waarop die aangeleentheid deur die hof beredder sal word.